Port Morsbio deklaracija dėl pasaulinių maisto ir finansų krizių



Oficialusis leidinys 061 , 16/03/2009 p. 0042 - 0044



Rezoliucija [1] dėl padėties Zimbabvėje AKR ir ES jungtinė parlamentinė asamblėja, - 2008 m. lapkričio 25– 28 d. susitikusi Port Morsbyje (Papua Naujoji Gvinėja), - atsižvelgdama į Darbo tvarkos taisyklių 17 straipsnio 2 dalį, - atsižvelgdama į 2008 m. kovo 29 d. Visos Afrikos Parlamento rinkimų stebėjimo misijos pranešimą dėl darnių rinkimų Zimbabvės Respublikoje, - atsižvelgdama į 2008 m. birželio 29 d. Visos Afrikos Parlamento rinkimų stebėjimo misijos parengiamąjį pranešimą dėl antrojo Zimbabvės prezidento rinkimų rato ir papildomų Asamblėjos rinkimų, - atsižvelgdama į 2008 m. birželio 30 d. Visos Afrikos Parlamento rinkimų stebėjimo misijos tarpinį pranešimą dėl antrojo prezidento rinkimų rato ir papildomų parlamento rinkimų Zimbabvėje, - atsižvelgdama į 2008 m. birželio 29 d. Afrikos Sąjungos (AS) stebėtojų misijos Zimbabvėje parengiamąjį pranešimą, - atsižvelgdama į 2008 m. liepos 1 d. Šarm el Šeiche vykusiame Afrikos Sąjungos aukščiausiojo lygio susitikime priimtą rezoliuciją dėl nacionalinės vienybės vyriausybės sudarymo Zimbabvėje, - atsižvelgdama į Pietų Afrikos vystymosi bendrijos (PAVB) 2001 m. parlamentinio forumo patvirtintus demokratinių rinkimų principus ir gaires ir 2004 m. rugpjūčio mėn. Mauricijuje vykusiame PAVB aukščiausiojo lygio susitikime patvirtintus demokratinių rinkimų principus ir gaires, - atsižvelgdama į 2008 m. rugsėjo 15 d. Zimbabvės Afrikos nacionalinės sąjungos (Patriotinis frontas) ir dviejų Judėjimo už demokratinę pertvarką dalinių susitarimą dėl problemų, su kuriomis susiduria Zimbabvė, sprendimo, - atsižvelgdama į Pietų Afrikos vystymosi bendrijos (PAVB) sutartį ir jos protokolus, tarp jų PAVB protokolą rinkimų klausimais, - atsižvelgdama į Afrikos Sąjungos (AS) steigiamąjį aktą, Afrikos žmogaus ir tautų teisių chartiją ir Naująją Afrikos vystymosi partnerystę (angl. NEPAD), A. kadangi 2008 m. kovo mėn. vykusi prezidento, parlamento (žemesniųjų rūmų) ir senatorių rinkimų kampanija ir birželio mėn. vykęs antrasis rinkimų ratas buvo lydimi nepriimtino smurto ir opozicijos teisių pažeidimų, kuriuos vykdė Zimbabvės armijos elementai ir R. Mugabe partijos (ZANU-PF) dislokuota nereguliarioji kariuomenė, B. kadangi per antrojo rinkimų rato kampaniją suėmus opozicijos partijos Judėjimo už demokratines permainas (MDC) generalinį sekretorių Tandai Biti ir pasikėsinus nužudyti šios partijos lyderį Morganą Tsvangirai, kuris rinkimuose buvo Roberto Mugabe konkurentas ir buvo priverstas pabėgti į Europos šalies ambasadą ir tada išvykti iš šalies, Morgan Tsvangirai buvo priverstas atsiimti savo kandidatūrą antrajame prezidento rinkimų rate, C. kadangi, nepaisant įvairaus gyventojams daromo spaudimo ir bauginimo, pirmajame prezidento rinkimų rate Morgan Tsvangirai laimėjo didele balsų dauguma ir kadangi MDC taip pat laimėjo parlamento (žemesniųjų rūmų) rinkimus ir parlamento pirmininko rinkimus, D. kadangi remiantis oficialiais 2008 m. birželio 27 d. vykusio antrojo rinkimų rato rezultatais Morganui Tsvangirai atsiėmus kandidatūrą buvo perrinktas pareigas einantis prezidentas Robert Mugabe, E. kadangi daugelis Afrikos stebėtojų misijų (Vakarų Afrikos valstybių ekonominė bendrija, Visos Afrikos Parlamentas, Afrikos Sąjunga) konstatavo, kad dėl smurto rinkimų rezultatai neatspindėjo žmonių valios, F. kadangi tarpininkaujant prezidentui Thabo Mbeki 2008 m. rugsėjo 15 d. pasiektas politinis susitarimas dėl nacionalinės vienybės vyriausybės sudarymo principo siekiant užbaigti krizę yra žingsnis pirmyn, G. kadangi abiejų suinteresuotųjų šalių derybos dėl nacionalinės vienybės vyriausybės vis dar aklavietėje, H. kadangi dėl katastrofiško šių rinkimų organizavimo dar labiau pablogėjo jau ir taip katastrofiška humanitarinė Zimbabvės gyventojų padėtis, verčianti žmones išsikelti iš namų arba išvykti iš šalies, I. kadangi šalis susiduria su choleros protrūkiu, sveikatos apsaugos sistema suirusi, o vanduo tiekiamas su pertrūkiais; kadangi vidutinė gyvenimo trukmė per praėjusį dešimtmetį nuo 60 metų (abiem lytims) nukrito iki 37 metų vyrams ir 34 metų moterims; kadangi dabar Zimbabvėje 1,7 mln. gyventojų yra ŽIV viruso nešiotojai, J. kadangi pagal Pasaulio maisto programą (PMP) spalio mėn. buvo maitinami 2 mln. zimbabviečių, tačiau manoma, kad šis rodiklis iki 2009 m. pradžios pakils iki 5,1 mln., o tai reiškia, kad pusė šalies gyventojų greitai bus priklausomi nuo pagalbos, K. kadangi, anot UNICEF, apytiksliai tik 40 proc. šalies mokytojų lanko pamokas, o mokinių — tik trečdalis, L. kadangi tenka susirūpinus apgailestauti, kad į Zimbabvę neįleista delegacija, kurią sudaro buvęs JAV prezidentas Jimmy Carter, buvęs JT Generalinis Sekretorius Kofi Annan ir žmogaus teisių aktyvistas Graça Machel, 1. tvirtai smerkia smurto ir bauginimo kampanijas, vykdomas prieš gyventojus siekiant daryti įtaką balsavimui 2008 m. rinkimuose, ir opozicijos teisių pažeidimus; 2. skelbia, kad atsižvelgiant į šiuos skandalingus pažeidimus 2008 m. birželio mėn. Zimbabvėje surengti rinkimai negali būti laikomi skaidriais, patikimais ir sąžiningais; 3. palankiai vertina prezidento Thabo Mbeki vadovaujamą tarpininkavimą ir skubiai ragina Afrikos šalis ir regionines institucijas, pvz., PAVB ir AS, ir iškilias Afrikos asmenybes, aktyviau derėtis dėl Zimbabvės padėties sprendimo ir vėliau kontroliuoti jo vykdymą; 4. patvirtina, kad nacionalinės vienybės vyriausybė yra pereinamojo laikotarpio sprendimas krizei užbaigti, kuriuo sudaromos sąlygos reformuoti institucijas ir atkurti teisinę valstybę; pabrėžia, kad 2008 m. rugsėjo 15 d. susitarime dėl galių pasidalijimo suinteresuotosios šalys susitarė kartu siekti tvaraus ir ilgalaikio, demokratinio ir taikaus sprendimo dabartinei politinei, ekonominei ir socialinei Zimbabvės krizei įveikti; 5. ragina visas sutarimą sudariusias suinteresuotąsias šalis vykdyti įsipareigojimus, konstruktyviai bei visapusiškai dalyvauti jį įgyvendinant ir derybose rodyti daugiau santūrumo ir nuosaikumo; pabrėžia, kad visos suinteresuotosios šalys yra lygios ir neturėtų imtis jokių vienašališkų veiksmų dėl naujos vyriausybės sudarymo; 6. tvirtai ragina tarptautinę bendruomenę užtikrinti, kad Zimbabvės žmonėms būtų greitai suteikta daug humanitarinės pagalbos; 7. pažymi, kokį pražūtingą poveikį politinė krizė daro Zimbabvės žmonėms; pažymi, kad ES ką tik skyrė 10 mln. EUR paramos, ir ragina Zimbabvės institucijas panaikinti visus humanitarinės pagalbos agentūrų apribojimus ir užtikrinti, kad humanitarinę pagalbą būtų galima teikti remiantis humaniškumo, neutralumo, nešališkumo ir nepriklausomumo principais; 8. reiškia didelį rūpestį dėl Zimbabvės pabėgėlių padėties regione ir apgailestauja dėl smurto aktų prieš Zimbabvės pabėgėlius aplinkinėse šalyse; ragina Europos Komisiją remti kaimynines šalis finansinės ir materialinės pagalbos pabėgėliams programomis; 9. tvirtai ragina visus suinteresuotuosius subjektus ir tarptautinę bendruomenę būti pasirengusius užtikrinti, kad pokonfliktiniam Zimbabvės atkūrimui būtų greitai teikiama pagalba; 10. didžiai apgailestauja, kad vyresniųjų humanitarinei delegacijai, kurią sudaro buvęs JT Generalinis Sekretorius Kofi Annan, buvęs JAV prezidentas Jimmy Carter ir moterų bei vaikų teisių gynėjas Graça Machel, R. Mugabe režimas neišdavė įvažiavimo vizos, nes jie norėjo panaudoti savo įtaką, kad būtų nedelsiant pagerintas ilgalaikės pagalbos šaliai teikimas ir būtų sustabdytos baisios Zimbabvės žmonių kančios; tvirtai remia tolesnes vyresniųjų pastangas palengvinti Zimbabvės humanitarinę krizę; 11. ragina būsimąją nacionalinės vienybės vyriausybę sukurti neutralią ir nepriklausomą taikos ir taikinimo komisiją siekiant skatinti nacionalinį gydomąjį procesą, kurį pasitelkiant būtų tiriami nusikaltimai žmoniškumui, kankinimai, prievartavimas ir kiti per vidaus konfliktus padaryti nusikaltimai; 12. mano, jog naujai išrinktam parlamentui būtina suteikti finansavimą ir paramą, kad jis galėtų įtvirtinti savo pajėgumus; 13. paveda pirmininkams perduoti šią rezoliuciją AKR ir ES tarybai, Europos Komisijai, Visos Afrikos Parlamentui, Zimbabvės vyriausybei ir parlamentui, Afrikos Sąjungai, PAVB ir JT Generaliniam Sekretoriui. [1] Šią rezoliuciją AKR ir ES jungtinė parlamentinė asamblėja priėmė 2008 m. lapkričio 28 d. Port Morsbyje (Papua Naujoji Gvinėja). --------------------------------------------------